কিন্তু এ বছর টুসু পরব আনন্দ নিয়ে আসার পাশাপাশি একটা বিতর্কও নিয়ে এসেছে জঙ্গলমহল জুড়ে। ঝাড়গ্রাম জেলার বেলিয়াবেড়া থানার নাদনগেড়িয়া গ্রামের টুসু মন্দির নির্মাণ করাকে কেন্দ্র করে জঙ্গলমহলের একাংশ ক্ষোভে ফুঁসছে। ঘটনাটি জানাজানি হওয়ার পর থেকেই সোশ্যাল নেটওয়ার্কিং জুড়ে শুরু হয়ে যায় প্রতিবাদ। একের পর এক পোস্ট, কমেন্ট আছড়ে পড়তে থাকে টুসু মন্দির কমিটি ও সরকারের বিরুদ্ধে। তাদের প্রশ্ন, টুসুর আবার মন্দির হয় নাকি? টুসু সম্পূর্ণ ভাবেই লৌকিক দেবতা। যাকে কখনোই চার দেওয়ালের মধ্যে বন্দি করে পুজো করা যায় না।